тонове биологично сусамово семе, замърсено с етиленов оксид (ЕТО), най-вече от оператори, контролирани от контролни органи под надзора на Индия, в резултат на което в Информационната система за биологично земеделие (OFIS) са подадени около 90 уведомления. Изглежда, че преди 2020 г. в биологични продукти е открито наличие на ЕТО, който е канцерогенно вещество за хората. През последните три десетилетия бяха разработени редица надеждни методи за анализ на ЕТО, които съответно бяха налични за откриване на такива замърсявания. Що се отнася до посочените уведомления в OFIS, откритите в пратките нива на замърсяване в общия случай значително надвишават максимално допустимaта границa на остатъчни вещества за ЕТО, като точните нива варират в зависимост от пратката. Това не само е било подвеждащо за потребителите, но е и довело до значителен риск за здравето. Случаят със замърсяването с ETO и установените високи концентрации, както и липсата на реакция по отношение на основните причини за пропуска в системата за контрол от страна на контролните органи, разглеждащи тези замърсявания, които са под надзора на индийския компетентен орган, както и неподходящите корективни мерки, предприети от тези контролни органи и от компетентния орган, застрашават устойчивостта на контрола и на самия надзор. Освен това въз основа на получената от Комисията информация изглежда, че някои от разследващите уведомленията в OFIS контролни органи не са спазили обхвата на признаване на Индия по отношение на продуктите, които могат да бъдат внасяни в Съюза. Поради всички тези причини и в съответствие с член 3, буква а) от Делегиран регламент (ЕС) 2021/1342 в списъка с контролни органи, признати от индийския компетентен орган, не следва да фигурират следните контролни органи: „CU Inspections India Pvt Ltd“, „Ecocert India Pvt Ltd“, „Indian Organic Certification Agency (Indocert)“, „Lacon Quality Certifications Pvt Ltd“ и „OneCert International Private Limited“.
 (7)
 В приложение III към Регламент (ЕО) No 1235/2008, изменен с Регламент за изпълнение (ЕС) 2020/2196 на Комисията (5), кодовият номер JP-BIO-038 погрешно е определен на контролния орган „Japan Agricultural Standard Certification Alliance“, тъй като този код вече е бил определен на контролния орган „Akatonbo“ с Регламент за изпълнение (ЕС) 2020/25 на Комисията (6). Затова на „Japan Agricultural Standard Certification Alliance“ следва да се определи различен код.
 (8)
 Република Корея информира Комисията, че нейният компетентен орган е добавил контролния орган „ORGANIC PROMOTION“ към списъка с контролни органи, признати от посочения компетентен орган.
 (9)
 Нова Зеландия информира Комисията, че компетентният ѝ орган е променил наименованието си.
 (10)
 Схемата с контролни и надзорни органи, признати от Комисията по силата на член 33, параграф 3 от Регламент (ЕО) No 834/2007 да извършват контрол и да издават сертификати в трети държави за целите на вноса на продукти, като същевременно предоставят равностойни гаранции, постепенно се премахва с Регламент (ЕС) 2018/848. Тъй като на тези контролни и надзорни органи следва да се даде достатъчно време, за да се подготвят да получат признаване за целите на вноса на продукти, които отговарят на правилата на Съюза, срокът на тяхното признаване изтича на 31 декември 2024 г., при условие че отговарят на всички изисквания, свързани с надзора на тяхното признаване от